মুসলিম বিশ্বে ইসলাম ও পাশ্চাত্য সভ্যতার দ্বন্দ্ব
মুসলিম বিশ্বে ইসলাম ও পাশ্চাত্য সভ্যতার দ্বন্দ্ব (আরবি: الصراع بين الفكرة الإسلامية والفكرة الغربية) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর লিখিত একটি দার্শনিক বই। এ গ্রন্থটিতে তিনি মুসলিম বিশ্বের তৎকালীন প্রাণকেন্দ্র তুরস্ক হতে মিশর ও আরব বিশ্ব, তিউনিসিয়া হতে ইন্দোনেশিয়া পর্যন্ত, কামাল আতাতুর্ক, জামাল আবদুন নাসের, কর্নেল গাদ্দাফী ও স্যার সৈয়দ আহমদ থেকে শুরু করে ইখওয়ানুল মুসলিমীন, জামায়াতে ইসলামী ও খোমেনীর ইরানি বিপ্লব পর্যন্ত সকল ব্যক্তি ও সংগঠনের ব্যাপক আলোচনা ও পর্যালোচনা করে প্রত্যেকের কর্মপন্থা নিয়ে সংশয়ের কথা উল্লেখ করেছেন। অতঃপর ঐ সকল দেশ, সংগঠনের সংকট চিহ্নিত করে তা মুকাবিলা করার ইসলাম ও বাস্তবসম্মত দিক নির্দেশনা প্রদান করেছেন। এটি তার লিখিত মুসলমানদের পতনে বিশ্ব কী হারালো? গ্রন্থের পরিপূরক। ১৯৬৫ সালে দারুল ফিকর বৈরুত থেকে এটি প্রথম প্রকাশিত হয়। ১৯৮০ সালে এর তৃতীয় সংস্করণ প্রকাশিত হয়। তিনি এই গ্রন্থে মুসলিম বিশ্ব সম্পর্কে যে আশা ও আশংকা ব্যাক্ত করেছিলেন পরিবর্তিতে তার অনেকটা প্রতিফলন ঘটেছে। তুরস্ক ও মিশরে ইসলামি সরকার প্রতিষ্ঠিত হয়েছে। তিউনিসিয়া, ইরাক ও লিবিয়াতে ইসলামি ভাবাপন্ন সরকার গঠন হয়েছে। ইয়ামেন ও সিরিয়াতে পরিবর্তনের হাওয়া লেগেছে।